கேள்வி: பெருமுந்நூல் குறித்து விரிவாக சொல்லுங்கள்.
பதில்: பெருமுந்நூல் அல்லது பிரஸ்தான திரயம் (Prasthanatrayi) (, IAST: ) எனப்படுவது உபநிடதம், பகவத்கீதை, பிரம்ம சூத்திரம் ஆகிய இந்து சமயத்தின் அடிப்படை நூல்கள் மூன்றையும் குறிக்கும் சொல்லாகும். இந்நூல்கள் சுருதி பிரஸ்தானம், ஸ்மிருதி பிரஸ்தானம், தர்க்கம் பிரஸ்தான அடிப்படையில் அமைந்துள்ளது.Vepa, Kosla. [http://books.google.co.in/books?id=Dls3ROqB4iUC&pg=PA112&dq=Prasthanatrayi&hl=en&sa=X&ei=dIPET8agJtHhrAeu-4zfCQ&ved=0CGMQ6AEwCQ#v=onepage&q=Prasthanatrayi&f=false The Dhaarmik Traditions]. Indic Studies Foundation.
கேள்வி: பெருமுந்நூல் - சுமிருதி பிரஸ்தானம்/நடைமுறை பிரஸ்தானம் பற்றி விளக்கவும்.
பதில்: ஸ்மிருதி அடிப்படையாகக் கொண்டது பகவத் கீதை. இதில் உள்ள செய்யுள்கள் சுலோகங்கள் எனப்படும். ஒரு ஆன்மீக சாதகன் இறைஞானம் பெற தேவையான சாதனைகளை கூறுவதாலும் இதனை நடைமுறை பிரஸ்தானம் (practical text) என்றும் அழைப்பர். ஸ்மிருதி பிரஸ்தானம் வேதம் அடிப்படையாகக் கொண்டு வாழ்க்கை நெறிமுறைகளை வகுத்துக்காட்டும் நூல்களே ஸ்மிருதி. இவை காலத்திற்கும், இடத்திற்கும் இடம் மாறுபடுகிற வாழ்க்கை நியதிகளைக் கருத்தில் கொண்டு எழுதப்படுபவை. புராணம், இதிகாசம், தர்ம சாத்திரங்கள் போன்ற நூல்கள் ஸ்மிருதி பிரஸ்தான நூல்கள் ஆகும். ஐந்தாம் வேதம் என்று அழைக்கப்படும் ஸ்மிருதி நூலான மகாபாரதம், இந்து சமயம் இரண்டாவது அடிப்படை நூலாகத் திகழ்கிறது.
கேள்வி: பெருமுந்நூல் - தர்க்கப் பிரஸ்தானம் அல்லது யுக்தி பிரஸ்தானம் என்பது என்ன?
பதில்: பிரம்ம சூத்திரம், தர்க்கப்பிரஸ்தானம் அல்லது நியாயப் பிரஸ்தானத்தின் அடிப்படையில் அமைந்த நூல். இதனை யுக்தி பிரஸ்தானம் (Yukti prasthana) (logical text) என்றும் அழைப்பர். இது உபநிடதங்களுக்கிடையே வேறுபாடுகள் போல் இருப்பதாக தோன்றும் கருத்துக்களை யுக்தி பூர்வமாக சமன்படுத்தியும்; இறைவன், உலகம், மனிதன் போன்ற தத்துவங்களில் உபநிடதங்களுக்கு எதிரான கருத்துக்கள் கொண்டுள்ள சாங்கியம், வைசேடிகம், நியாயம் (இந்து தத்துவம்), யோகா, மீமாம்சை தத்துவங்களை யுக்திப் பூர்வமான தர்க்கத்துடன் நீக்கி, வேதாந்த கருத்துக்களை நிலைநாட்டுவதே பிரம்ம சூத்திரத்தின் நோக்கம். பிரம்ம சூத்திரத்தில் உள்ள செய்யுட்களை சுலோகம் என்பர்.